
Ny film 

Mothman - Mørkets Budbringer 


Filmen skildrer en række uforklarlige begivenheder i 
den lille amerikanske by Point Pleasant. Richard Gere 
har hovedrollen som en mand, der drives til 
yderligheder i sin efterforskning af de mystiske 
omstændigheder omkring hustruens død - og hvordan de 
muligvis har forbindelse til sære fænomener i en by, der 
ligger 600 kilometer væk. 

John Klein (Richard Gere) er en anset journalist på 
Washington Post og lykkeligt gift med Mary (Debra 
Messing). De har netop købt deres drømmehus, men på 
hjemvejen knuses alle deres drømme ved et heftigt 
vindstød og en mørk skygge. Da Mary trådte på 
bremsen, var der ikke noget. Men for Mary var ulykken 
et varsel. 

John dropper alt for at kunne være hos Mary, men 
mister hende. Mens John samler Marys ejendele sa mm en på hospitalet, tænker han på hendes sidste 

ord: „Du så den slet ikke, vel? “ 

På sengebordet finder John en skitseblok med sære 
tegninger over det samme besynderlige tema. John 
forstår ikke betydningen af tegningerne, men de 
skræmmende billeder forfølger ham. 

Nogle år senere er Johns sorg dulmet noget, men 
han er stadig mærket af tragedien. Han lever sit liv 
og udfører sit arbejde som i en døs, og han 
fornemmer altid en eller andens tilstedeværelse. 

En nat, da han er på vej fra Washington til 
Richmond på en opgave, farer han vild og ender på 
en øde landevej. Da hans bil af uforklarlige årsager bryder sammen, trasker han op til det nærmeste 
hus. Ikke alene truer husets ejer John med et haglgevær, men han siger også, „at han har ventet 

John er rystet. Politibetjent Connie Parker (Laura 
Linney) ankommer og undskylder den brutale 
modtagelse, men hun forklarer, at hele egnen er på 
den anden ende på grund af en række mystiske 
hændelser. Først nu går det op for John, at han 
befinder sig i Point Pleasant, små 600 kilometer fra 
det sted, hvor han troede, han var. Det virker helt 
forkert. Hvordan er det gået til? 

Johns nysgerrighed er vakt, og han beslutter at blive i 
Point Pleasant for at undersøge byens uforklarlige 
fænomener. Han opdager snart, at der sandsynligvis 
er en forbindelse mellem dem - og til de sære 

tegninger, som Mary tegnede nogle få timer før sin død. Men præcis hvad er forbindelsen? 
Begivenhederne unddrager sig en enkel forklaring, og, hvad der er endnu mere skræmmende, så 
synes de at varsle kommende katastrofer. Flystyrt, jordskælv ... 

Jo dybere John graver i sagen, desto mere kommer han til at tvivle på sin egen sunde fornuft. Ligger 
der ukendte kræfter til grund for de mange iagttagelser? Hvilke ulykker lurer på indbyggerne i Point 
Pleasant? For John bliver det et kapløb med tiden. Han må finde ud af, hvad der er ved at ske, og så 
hindre det. 

Filmens handling bygger på bogen »The Mothman Prophecies« skrevet af journalisten John A. Keel 
(født 1930) og udgivet i 1975. Keel undersøgte i 1966-67 en lang række mystiske observationer i 
Point Pleasant området i West Virginia. »Mothman - Mørkets Budbringer« låner af de mest 
dramatiske hændelser fra virkelighedens mysterium og kæder dem sammen i en hårrejsende 
historie. Her er to timers gys og koldsved. Guf for fans af »Strengt Fortroligt« (X-Files). Det er ikke 
en film for folk, som har tilbøjelighed til at høre stemmer, tro på varsler eller føle sig forfulgt af 
fremmede væsner. Filmen skal opleves på det store lærred, så sanserne får det fulde udbytte af de 
mange nærbilleder, hidsige klip og højoktane lydeffekter. 



»Mothman - Mørkets Budbringer« har premiere fredag den 24. maj i følgende biografer: Palads og 
CinemaxX i København samt Lyngby, Tåstrup, Drive In, Lynge, Århus, Ålborg, Odense, Esbjerg, 
Herning, Hillerød og Kolding. 

Spilletid: 2 timer 
Tilladt over 15 år. 

Instruktør: Mark Pellington 
/-kmh 

Læs mere om virkelighedens Mølmand i artiklen »Mysteriet om Mølmanden« . 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så send denne ufo-mail 
videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, når der sker noget nyt: 
Danske og udenlandske observationer eller fotografier, aktuelle himmelfænomener og spændende 
tilbud på ufo-materialer. 





